กำจัดก้อนโคลน ขจัดคราบ ซักตามปกติ
อย่าพยายามกำจัดโคลนแฉะๆ เพราะจะทำให้คราบยิ่งเลอะเทอะฝังแน่น ให้ปูเสื้อผ้าบนพื้นราบหรือบนเคาน์เตอร์ครัว แล้วรอจนโคลนแห้งสนิท อาจจะต้องรอหลายชั่วโมงหน่อย กระทั่งข้ามคืน ก็แล้วแต่ว่าโคลนหนาแค่ไหน ถือเสื้อผ้าขึ้นมาแล้วเขย่าหรือสลัด 2 - 3 ครั้งนอกบ้าน ให้เศษโคลนหลุดออกไป จะใช้มือหรือผ้าแห้งปัดโคลนออกก็ได้ หลังจากนี้พอเอาไปซักจะได้ขจัดคราบง่ายๆ ถ้าโคลนเกาะตามเสื้อผ้าเป็นก้อนหนา ให้ขูดออกด้วยสปาทูล่า แปรงขนนุ่ม หรือมีด โดยรูดกรีดไปตามโคลนแห้งจนหลุดจากเนื้อผ้า หรือใช้แปรงขัดจนเห็นเนื้อผ้าโผล่มา ระวังอย่าขูดจนเนื้อผ้าเสียหาย แต่ก็ต้องขูดโคลนออกจากผ้าให้ได้มากที่สุดก่อนเอาไปซัก ถ้าเสื้อผ้าทำจากเส้นใยที่ซักเครื่องหรือซักมือไม่ได้ ให้เอาไปร้านซักรีดที่ไว้ใจได้ แบบนี้เสื้อผ้าจะได้ไม่เสียหายไปมากกว่าที่เป็นอยู่ โดยแต้มน้ำยาที่คราบทีละน้อยด้วยนิ้วหรือผ้าเปียกหมาด ถ้ามีแต่ผงซักฟอก ให้ผสมน้ำพอเป็น paste เหนียวข้น แล้วป้ายที่คราบ น้ำยาซักผ้าจะทำให้คราบแตกตัว ขจัดออกง่ายหลังซัก เลือกน้ำยาขจัดคราบดินโคลนโดยเฉพาะ จะซื้อในซูเปอร์หรือออนไลน์ก็ได้ ให้ลงน้ำยาที่คราบโดยตรงแล้วถูด้วยนิ้วสะอาดหรือผ้าเปียกหมาด จากนั้นทิ้งไว้ 5 - 10 นาที น้ำยาขจัดคราบเหมาะกับกรณีที่โคลนเกาะเป็นชั้นหนา ถ้าเสื้อผ้าเลอะโคลนไปทั้งตัว กำจัดคราบเฉพาะจุดได้ยาก ให้เอาผ้าใส่ถังพลาสติกหรือกะละมังสะอาดๆ เติมน้ำอุ่น แล้วหยดน้ำยาซักผ้าลงไป 2 - 4 หยด จากนั้นแช่ไว้ 30 นาทีหรือข้ามคืนได้ยิ่งดี แล้วแต่ว่าสกปรกแค่ไหน ถ้าผ้าสีอ่อน เช่น สีขาว ก็อย่าแช่ผ้า เพราะจะทำให้สีน้ำตาลของโคลนฝังแน่นในเส้นใยผ้า แบบนี้ต้องขจัดคราบด้วยน้ำยาซักผ้าหรือน้ำยาขจัดคราบซะก่อนแล้วซักตามปกติ พยายามใช้น้ำที่ร้อนที่สุดเท่าที่ผ้าเปื้อนโคลนนั้นจะรับได้ (แนะนำที่ฉลาก) อย่าซักรวม เพราะโคลนจะไปเปื้อนผ้าอื่นได้ ถ้าผ้าที่เปื้อนเป็นผ้าขาว ให้ใช้น้ำยาฟอกขาวสูตรคลอรีนหรือออกซิเจน แล้วซักเครื่องได้เลย แต่อย่าใช้เยอะเกินที่ฉลากแนะนำ ถ้าผ้าที่เปื้อนเป็นผ้าสี ให้ซักเครื่องโดยใส่น้ำยาซักผ้าตามปกติ เพราะน้ำยาฟอกขาวจะกัดสีผ้าจนด่างหรือสีตกได้ ซักครบ 1 รอบ ให้เช็คว่าไม่เหลือคราบโคลนแล้ว แต่ส่วนใหญ่ต้องซักมากกว่า 1 รอบ เอาเป็นว่าซักซ้ำได้เรื่อยๆ จนกว่าผ้าจะสะอาดหมดจด ไม่หลงเหลือคราบโคลน ถ้าผ้าบาง ขาดง่าย ให้ซักมือในถังหรือกะละมังพลาสติก เติมน้ำร้อนในถังหรือกะละมัง แล้วเติมน้ำยาซักผ้า จากนั้นขยี้ผ้าในน้ำจนไม่เหลือคราบโคลน หรือใช้ยาสีฟันกับแปรงขัดคราบโคลนออกระหว่างซักมือก็ได้ พอผ้าไม่เหลือคราบโคลนแล้ว ให้เอาใส่เครื่องอบผ้า ตั้งค่าใช้ความร้อนต่ำ ถ้าผ้าบางขาดง่าย ให้ตากที่ราวหรือเชือกผึ่งลมไว้จนแห้ง ต้องเช็คให้ชัวร์ว่าไม่เหลือคราบโคลน แล้วค่อยเอาเข้าเครื่องอบผ้า ไม่งั้นคราบจะเซ็ตตัว ฝังแน่น ขจัดไม่ออก
รอให้โคลนด้านนอกแห้ง. สลัดหรือปัดโคลนแห้งออกให้ได้มากที่สุด. ขูดโคลนเกรอะกรังด้วยสปาทูล่าหรือแปรงขนนุ่ม. เอาไปร้านซักแห้ง ถ้าซักเครื่องไม่ได้. ลงน้ำยาซักผ้าที่คราบโคลน แล้วทิ้งไว้ 15 นาที. ใช้น้ำยาขจัดคราบถ้าคราบฝังแน่น. แช่ผ้าในน้ำผสมน้ำยาซักผ้า ถ้าเลอะโคลนเป็นพิเศษ. ซักเครื่องด้วยน้ำอุ่นหรือน้ำร้อน. ถ้าเป็นผ้าขาว ให้ซักด้วยน้ำยาฟอกขาวสูตรคลอรีน. ถ้าเป็นผ้าสีเข้ม ให้ซักด้วยน้ำยาซักผ้าตามปกติ. ถ้าเนื้อผ้าบอบบาง ให้ซักมือในน้ำร้อน. ตากหรืออบแห้ง.
https://www.wikihow.com/Get-Mud-Out-of-Clothes https://www.wikihow.com/Get-Mud-Out-of-Clothes https://www.wikihow.com/Get-Mud-Out-of-Clothes
Removing Surface Mud Pretreating the Clothes Washing the Clothes